IOIL 
CAP | 


uvîntul Domnului, carele s-au făcut 
cătră Ioil al lui Vathuil.  Ascul- 
taţi aceastea, cei bătrîni, şi băgaţi 
în urechi, toți ceia ce lăcuiţi pămin- 
Si tul. De s-au făcut ca aceastea întru 
zilele voastre sau în zilele părinților voştri? 
Pentru ei fiilor voştri povestiţi, şi fiii voştri 
fulor lor, şi fiii lorla alt neam.  Rămăşiţile 
omidei le-au mîncatu lăcusta, şi rămășiţa lă- 
custei mîncatu-o-au gîndacul, și rămășița gîn- 
dacului mîncatu-o-au păliciunea.  Trezviţi- 
vă, cei ce să îmbată den vinul lor, și plingeţi; 
şi jăliţi, toţi ceia ce beaţivin spre beţie, căci 
să rădică den gura voastră veselie şi bucu- 
rie. Căci limbă s-au suit pre pămîntul 
mieu, tare și nenumărată; dinţii ei—dinţi 
de leu, și măsealele—ca ale puiului leului. 
Pus-au via mea spre stingere și smochinii 
miei spre dărîmare; cercînd au cercat pre 
ea și au lepădat, albit-au viţele ei.  Plinge 
cătră mine mai mult decît mireasa cea îm- 
brăcată cu sacu preste bărbatul ei cel de 
fetie. Rădică-să jirtvă şi turnare den 
casa Domnului! Plingeţi, preoţi, cei ce 
slujiţi jirtăvnicului Domnului, Căci s-au 
chinuit cîmpurile; plingă pămîntul, căci 
să chinui griul, uscă-să vinul, împuţină-să 
untul-de-lemnu.  Uscară-se plugarii; plîn- 
geţi, ocine, pentru grîu şi orzu, căci peri 
culesul den țarină; Via să uscă, și smo- 
chinii să împuținară; rodiile şi finicul şi 
mărul şi toți copacii ţarinii să uscară, 
căci rușinară bucuria fiii oamenilor.  În- 
cingeţi-vă şi vă tînguiți, preoţi, plingeţ, 

cei ce slujiț jîrtăvnicului! Întraţi, dormiţ * tari sînt faptele cuvintelor Lui; pentru că 


cu saci, slujind lui Dumnezău, căci să depăr- 
tă den casa Dumnezăului vostru jîrtvă şi 
turnare. Sfinţiț postu, strigați slujbă, 
adunaţi pre bătrînii toţi ce lăcuiescu pă- 
mîntul la casa Domnului Dumnezăului 
vostru și strigați cătră Domnul întins: 
„y«..Spre zi, căci aproape e ziua Domnului 
şi chinuire den chinuire va veni“. Căci 
pre denaintea ochilor voştri bucatele periră 
de tot, den casa Dumnezăului vostru veselie 
și bucurie.  „,Săltară juncele pren iaslele 
lor, periră comorile, săpară-se de tot teascu- 
rile, căci să uscă griul. Ce vom aduna 
noao? Plînseră cirezile boilor, căci nu era 
pășune lor, şi turmele oilor să stinseră. 
Cătră Tine, Doamne, voiu striga, căci foc 
au topit ceale frumoase ale pustiiului, și 
pară de focu au aprinsu toate leamnele ţari- 
nii; Şi dobitoacele cîmpului căutară 
cătră Tine, căci să uscară slobozirile apelor 
și focu au mîncat de tot ceale înfrumusețate 
ale pustiiului“. 


CAP II 


i trîmbițaţi cu trîmbiţa în Sion, 
strigaţi în muntele cel sfînt al Mieu, 
și să să turbure toți ceia ce lăcuiescu 
pămîntul, căci au sosit ziua Dom- 
nului, căci aproape e, Zi de întu- 
nearec şi de ceață, zi de nor şi de negură. 
Ca zorile să va vărsa preste munţi nărod 
mult și tare; aseamene lui nu s-au făcut den 
veacu şi după ei nu se va oști pînă la ani, 
întru neamurile neamurilor.  Ceale denain- 
te ale lui—focu topitoriu, şi ceale denapoia 
lui—pară de focu aţițîndu-se. Ca grădina 
desfătăciunii —pămîntul de cătră faţa lui, 
şi ceale denapoi ale lui— cîmpul stingerii; și 
nu va fi nimeni să scape de el. Ca vedearea 
cailor—vedearea lor; şi ca călăreţii, așa vor 
goni. Ca glasul carălor preste vîrfurile 
munților vor sări, și ca glasul văpăii de foc 
care mistuiaşte trestia, și ca nărod mult şi 
tare ce să rînduiaște la războiu. De cătră 
faţa lui zdrobi-se-vor năroade, toată faţa— 
ca arsura oalei. Ca niște hăreţi vor alerga 


” şi ca nişte oameni războinici să vor sui preste 


ziduri, și fieștecarele în calea lui va mearge, 
și nu vor abate cărările lor; Şi fieştecare- 
le de cătră aproapele său nu să va despărţi; 
îngreuindu-se cu armele lor vor mearge 
și-ntru zvîrliturile lor vor cădea, și nu vor 
săvîrşi. De cetate să vor apuca și preste 
ziduri vor alerga, preste case să vor sui şi 
prin ferestri vor întra ca furii. Înaintea 
feaţii lui să va turbura pămîntul și să va 
clăti ceriul, soarele şi luna va întuneca 
şi stealele vor apune lucirea lor. Şi Dom- 
nul va da glasul Lui feaţii puterii Lui, 
căci multă iaste foarte tabăra Lui, căci 


mare e ziua Domnului, luminată foarte, și 
cine va fi destul ei? Şi acum zice Domnul 
Dumnezeul  nostru:,,Întoarceţi-vă cătră 
Mine den toată inema voastră, și cu post, 
şi cu sac, şi cu plîngere, și cu tînguire“. 
Și rumpeţ inimile voastre, şi nu hainele 
voastre, şi vă întoarceţ cătră Domnul Dum- 
nezăul vostru, căci milostiv și îndurătoriu 
iaste, mult-îngăduitoriu și mult-milostiv şi 
căindu-Se spre răutăţi. Cine știe de să 
va întoarce și să va căi și va lăsa dinapoia 
lui blagoslovenie și jîrtvă şi turnare Domnu- 
lui Dumnezeului nostru?  Trimbiţaţi cu 
trîmbiţă în Sion, svințiți postu, strigaţi 
slujbă, Adunați nărod, svinţiţ adunare, 


"aleageţi bătrînii, adunaţi prunci sugători 


de ţiîţă, iasă ginere din așternutul lui şi 
nevastă den cămara ei. În mijlocul vea- 
trii jîrtăvnicului vor plinge preoţii cei ce 
slujăscu Domnului și vor grăi:,,Nu Te îndu- 
ra, Doamne, de nărodul Tău și nu da moşte- 
nirea Ta ocară, ca să-i stăpînească pre ei 
limbi, pentru ca să nu zică întru limbi: 
“Unde iaste Dumnezăul lor?** Şi rîvni 
Domnul pămîntul Lui și nu Să îndură de 
norodul Lui. Şi răspunse Domnul și zise 
norodului Său: „lată, Eu voiu trimite voao 
grîul și vinul și untdelemnul, şi vă veţi 
sătura de dînsele, şi nu voiu mai da pre voi 
încă spre ponoslu întru limbi. Şi pre cel 
de la miazănoapte goni-l-voiu de cătră voi 
și-l voiu scoate pre el la pămînt fără de apă; 
şi voiu stinge fața lui la marea cea dentiiu, 
şi ceale de apoi ale lui la cea de apoi;şisă 
va sui putreziciunea lui, și să va sui îm- 
puciciunea lui, căci să măriră faptele lui“. 
Îndrăzneaște, păminte, bucură-te şi te vese- 
leaşte, căci mări Domnul a face!  Îndrăz- 
niţi, dobitoacele cîmpului, căce au odrăslit 
cîmpii pustiiului, căce lemn au adus roada 
lui, smochinul și via au dat virtutea lor. 
Și fiii Sionului, bucuraţi-vă și vă veseliţ 
spre Domnul Dumnezăul vostru, căce au 
dat noao bucate spre direptate şi va ploua 
noao ploaie timpurie şi târzie, ca şi mai 
nainte. Şi să vor împlea ariile de grîu, şi 
să vor preavărsa teascurele de vinu şi de 
untdelemnu. Şi vor răsplăti voai pentru 
anii carii au mîncat pălitura și omida şi 
lăcusta și gîndacii, putearea Mea cea mare 
carea o am trimis la voi. Şi veţi mînca 
mîncînd şi vă veţi sătura, şi veţi lăuda 
numele Domnului Dumnezeului vostru, 
Carele au făcut împreună cu voi spre: mi- 
nuni, și nu să va ruşina nărodul Mieu în 
veacu. Şi veţi cunoaște că în mijlocul 
lui Israil Eu sînt, și Eu— Domnul Dumne- 
zeul vostru, și nu iaste încă afară de Mine; 
și nu să va rușina încă nărodul Mieu în 

veac. Şi va fi după aceasta și voiu turna 
den Duhul Mieu preste tot trupul, şi vor 
proroci fiii voștri și featele voastre, şi bătrânii 
voștri visuri vor visa, și tinerii voştri vederi 
vor vedea. Și preste slugile Meale și preste 
slujnicile Meale, în zilele acealea, voiu vărsa 
den Duhul Mieu, şi vor proroci. Şi vor 
da seamne în ceriu și pre pămînt sînge și focu 
și abur de fum. Soarele să va premeni 
spre întunearec și luna spre sînge, mai nainte 
de ce va veni ziua Domnului cea mare şi 
luminoasă. Și va fi tot carele va chema 
numele Domnului să va mîntui, căci în 
muntele Sionului și în Ierusalim va fi mîntuit, 
după cum au zis Domnul, şi binevestind 
pre carii Domnul au chemat. 


CAP III 


ăci iată, Eu în zilele acealea şi în 
vreamea aceaea, cînd voiu înturna 
robirea Iudii şi a lerusalimului, 
Şi voiu aduna toate limbile și le 
voiu pogori pre eale la valea lui 
losafat, şi Mă voiu prigoni cătră ei acolo 
pentru norodul Mieu și pentru moștenirea 
Mea, Israil, carii s-au răsipit întru limbi; şi 
pămîntul Mieu îl împărţiră, Și preste 
norodul Mieu puseră sorţi, şi au dat copi- 
lașii la curve, și vindea fetișoarele pentru 
vin şi bea, Şi ce e voao şi Mie, Tirule și 
Sidonule și toată Galilea a celor striini de 
fealiu? Au răsplătire voi răsplătiți Mie? au 
ţineţi mînie voi Mie? Iute și de sîrgu voiu 


răsplăti răsplătirea voastră la capetele : 


voastre, Pentru căci argintul Mieu şi 
aurul Mieu aţi luat, şi ceale alease ale Meale 
și ceale bune aţi băgat în casele voastre, 
Şi pre fiii ludii și pre fiii Ierusalimului i-aţi 
vîndut fiilor elinilor, pentru ca să-i depărtaţi 
pre ei den hotarăle lor. Şi iată, Eu voiu 
scula pre ei den locul unde i-aţi vîndut pre 
ei acolo, și voiu răsplăti răsplătirea voastră 
la capetele voastre, Şi voiu da pre fiii 
voștri și pre featele vostre pre mînile fiilor 
ludii, şi vor vinde pre ei la robie la limbă 
departe depărtată, căci Domnul au grăit. 
Strigaţi aceastea întru limbi, sfinţiţi răz- 
boiu, rădicaţi pre războinici; apropiaţi-vă 
și vă suiţi, toţi bărbaţi războinici.  Tăiaţ 
plugurile voastre spre sabii și seacirile voas- 
tre spre darde; cel neputincios zică că: 
„„Pociu eu!“* Adunaţi-vă şi întraţi, toate 
limbile de pre împrejur, și vă adunaţi 
acolo; cel blind fie războinic. Rădice-se 
și să suie toate limbile la valea lui Iosafat, 
pentru că acolo voiu șădea a osebi toate 
limbile  demprejur. Trimiteţi  seaceri, 
că au sosit culesul; întraț de călcaţi, 
căci plin iaste jgheabul; să varsă postă- 
vile, căci să înmulţiră răutăţile lor.  Su- 
nete au răsunat în Valea Judecăţii, căci 


aa 


aproape e ziua Domnului în Valea Judecăţii. 


Soarele şi luna vor întuneca, și stealele vor 
apune lucirea lor. Iară Domnul den Sion 
va striga și den Ierusalim va da glasul Lui, 
şi să va clăti ceriul și pămîntul; şi Domnul 
nu Se va îndura de norodul Lui, şi va întări 
pre fiii lui Israil. Şi veţi cunoaște că Eu 
sînt Domnul Dumnezăul vostru, Cel ce 
sălășluiaște în Sion, muntele cel sfînt al 
Mieu; și va fi Ierusalimul sfîntu, și de alt 
neamu nu vor mai întra pren el. Şi va fi 
în ziua aceaea: pica-vor munţii dulceaţă, şi 
dealurile vor cura lapte, și toate slobozirele 
Iudii cura-vor ape, şi izvor den casa Domnu- 
lui va ieși și vor adăpa pirîul shinilor. 
Eghipetul spre stingere va fi, şi Idumea spre 
cîmpul stingerii va fi, de strimbătăţile fiilor 
Iudii, pentru căci au vărsat sînge dirept în 
pămîntul lor. Și Iudea în veacsăvalăcui 
şi Ierusalimul spre neamuri de neamuri. 
Şi voiu cerceta sîngele lor, şi nu 
voiu nevinovăţi; și Domnul 
va sălășlui în Sion. 

